ร้านข้าวต้มปฐมเป็นร้านข้าวต้มที่ตั้งอยู่ตรงข้ามราชภัฏเชียงใหม่ใกล้ๆสะพานลอย จอดรถได้หน้าร้าน เปิดทุกวัน 6.30 - 11.30 น. ตัวร้านใหญ่มีที่นั่งเยอะมาก กับข้าวมีไม่กี่อย่าง ราคาตกที่ 40-60 บาทต่ออย่าง ข้าวสวยหรือข้าวต้มตกที่ 5 บาทต่อถ้วย ถ้าสั่งแบบราดข้าวจะเริ่มที่ 50 บาทขึ้นไป มาวันนี้ลองไปหลายอย่าง น้ำดื่มฟรี
- ลิ้นหมูและเครื่องในพะโล้ มาในจาน ปริมาณกลางๆ ตัวเครื่องในนุ่ม หนังหมูที่คล้ายกะเพาะปลาอร่อยมาก ลิ้นนิ่มชนิดที่เกือบละลายใจปากเลย ไม่คาว ปรุงออกมารสชาติกลมกล่อมพอดีอร่อยมากๆ แนะนำและไม่ควรพลาด ให้ 4.3/5
- มะเขือยาวผัด ได้เยอะ เนื้อมะเขือนุ่ม ไม่อมมัน เละนิดๆ รสแบบมะเขือผัดทั่วไป กลิ่นไม่แรง ให้ 3.7/5
- หมูทอดเค็ม ไม่อมมัน ปริมาณกลางๆ ทอดมาได้กรอบนอกนุ่มใน ชิ้นเล็กๆ มีรสเค็มซีอิ๊วหน่อยๆ ยังไม่ค่อยเด่น ให้ 3.6/5
- ไก่คั่วเค็ม เนื้อไก่นุ่มกลางๆ ไม่อมมัน รสเค็มนิดๆแบบไก่คั่วธรรมดาๆ ไม่ค่อยเด่น ให้ 3.5/5
- ต้มจืดสาหร่ายหมู น้ำซุปจืดมากๆ สาหร่ายหอม หมูสับก้อนจืดๆไม่ค่อยอร่อย ให้ 3.3/5
- จับฉ่าย ได้เยอะ ผักนุ่มละลายในปาก ทานกับหนังหมูยิ่งอร่อยมากๆ รสโดยรวมเป็นรสอ่อนๆแต่พอเวลาทานกับน้ำจิ้มของร้านรู้สึกว่าอร่อยขึ้นมาก ให้ 3.8/5
- ข้าวต้มข้าวสวย ข้าวต้มเนื้อเยอะแต่ไม่เละ น้ำข้าวต้มหนืดหน่อยๆ ข้าวสวยเนื้อข้าวนุ่มมาตรฐาน โดยรวมให้ 3.5/5
โดยรวมถือว่าเป็นร้านข้าวต้มที่ทำกับข้าวหลายอย่างอร่อย เหมาะกับคนชอบทานรสอ่อนๆ ราคากลางๆ คนเยอะมากในช่วงเช้า การบริการได้ไว ร้านสะอาด ไม่มีแมลงวัน เป็นร้านข้าวต้มไม่กี่ร้านในเมืองที่เปิดช่วงเช้าแบบนี้ เหมาะกับการมาทานช่วงอากาศหนาวๆ จุดเด่นที่แนะนำเลยคือพะโล้ เครื่องในต่างๆและจับฉ่าย ข้าวต้มที่ได้เนื้อเยอะและอิ่มกำลังดีในปริมาณแค่ถ้วยเดียว ขอบไม่ชอบมาลองกันได้